open-index/open-wikipedia-markdown huggingface dataset:
Νιου Ίνγκλαντ Πάτριοτς

Οι **Νιου Ίνγκλαντ Πάτριοτς** (αγγλικά: *New England Patriots*) είναι επαγγελματική ομάδα του αμερικανικού ποδοσφαίρου στην ευρύτερη περιοχή της Βοστώνης. Η έδρα της ομάδας είναι το Gillette Stadium το οποίο βρίσκεται στο Φόξμπορο της Μασαχουσέτης. Οι Νιού Ίνγκλαντ Πάτριοτς αγωνίζονται στο NFL. Το πρώτο όνομα της ομάδας ήταν Boston Patriots ωστόσο αυτό άλλαξε το 1971 μετά την μετακόμισή της στο Φόξμπορο, αν και αυτό είναι μόλις 35 χιλιόμετρα από το κέντρο της Βοστώνης. Χρώματα της ομάδας είναι το μπλε, το κόκκινο, το ασημί και το λευκό.

Μετά το 2000, και κυρίως λόγω της άφιξης του προπονητή Μπιλ Μπέλιτσικ, οι Νιου Ίνγκλαντ Πάτριοτς έγιναν μια απο τις πιο επιτυχημένες ομάδας στην ιστορία του NFL. Είναι η ομάδα με τις περισσότερες συμμετοχές σε Σούπερ Μπόουλ τα τελευταία 25 χρόνια με 8 ενώ έχουν κερδίσει τα 4 (το 2001, το 2003, το 2004 και το 2014). Συγκεκριμένα, η πρώτη εμφάνιση της ομάδας σε Σούπερ Μπόουλ ήταν το 1986 χάνοντας ωστόσο από τους Σικάγο Μπέαρς. Η επόμενη εμφάνιση ήρθε το 1997 απέναντι στους Γκριν Μπέι Πάκερς χάνοντας και πάλι. Το επόμενο Σούπερ Μπόουλ έμελλε να είναι και το πρώτο νικητήριο για τους Πάτριοτς (2002) οι οποίοι κέρδισαν και τα επόμενα δύο στα οποία συμμετείχαν, το 2003 και το 2004. Οι πιο πρόσφατες εμφανίσεις των Πάτριοτς σε τελικό ήταν το 2008, το 2012 και το 2015. Στην πιο πρόσφατη επιτυχία τους, την 1η Φεβρουαρίου 2015 κατέκτησαν το 49o Σούπερ Μπόουλ επικρατώντας των Σιάτλ Σίχοκς με 28-24.

Οι Πάτριοτς έχουν πετύχει το μεγαλύτερο σερί νικών στην ιστορία του NFL με 21 συνεχόμενες νίκες στο διάστημα μεταξύ Οκτωβρίου 2003 και Οκτωβρίου 2004. Οι μεγαλύτεροι αντίπαλοι των Πάτριοτς θεωρούνται οι Νιου Γιορκ Τζάιαντς κυρίως λόγω της κοντινής της Νέας Υόρκης με την Βοστώνη.

## Παραπομπές


## Εξωτερικοί σύνδεσμοι
*

Κατηγορία:Ομάδες αμερικανικού ποδοσφαίρου
Μεγάλο τείχος της Αιγύπτου

Το **Μεγάλο τείχος της Αιγύπτου** ήταν μία δοξασία που είχε επικρατήσει στον αρχαίο κόσμο ότι κάποιος Φαραώ είχε χτίσει ένα μεγάλο τείχος από την Ελ Φαράνα στη Χερσόνησο του Σινά μέχρι την Ηλιούπολις ή από τη Μεσόγειο έως την Ερυθρά Θάλασσα. Η δοξασία αυτή διατηρήθηκε έως την αραβική κατάκτηση της Αιγύπτου. Ταυτίζεται μερικές φορές με την τοποθεσία της Εβραϊκής βίβλου Σιούρ.

Στην πραγματικότητα ο Φαραώ Αμνεμχάτ έχτισε μία σειρά από φρούρια κατά μήκος των συνόρων της χώρας με την Ασία από όπου βγήκε η δοξασία. Τα φρούρια ήταν αρχικά με πλίνθους, ψηλά με διπλούς τοίχους και κοντά το ένα στο άλλο που έδιναν την εντύπωση τείχους. Ένα από τα φρούρια αυτά είναι το Κετάμ το οποίο αναφέρεται στην Αγία Γραφή, εκεί έκαναν στάση οι Ισραηλίτες κατά την έξοδο τους από την Αίγυπτο.

Παρόμοια σειρά από φρούρια είχαν χτιστεί στα σύνορα με τη Νουβία από τον Φαραώ Σνοσέρτ Γ΄.

## Παραπομπές


Κατηγορία:Κάστρα της Αιγύπτου
Deus vult

Το ***Deus vult*** (Λατινικά για το "ο Θεός θέλει") ήταν η κραυγή του λαού στο άκουσμα της λήψης της απόφασης για την πραγματοποίηση της Α΄ Σταυροφορίας από τον Πάπα Ουρβανό Β΄ στην Σύνοδο του Κλερμόν το 1095. Η φράση έχει καταγραφεί υπό διάφορες μορφές όπως **Deus vult** (Κλασσικά Λατινικά), **Dieu le veut** (Γαλλικά), **Deus lo vult**, κτλ.

Το *Deus lo vult* αποτελεί και σύνθημα του Τάγματος του Παναγίου Τάφου, ενός Καθολικού ιπποτικού τάγματος.

Μία άλλη λατινική φράση με διαφορετική μορφή κλίσης των λέξεων αυτών είναι το *[[Κατάλογος λατινικών φράσεων (D)|Deo volente]]*, μια απόλυτη αφαιρετική πτώση η οποία σημαίνει Θεού Θέλοντος.

## Δείτε επίσης
* Ινσά Αλλάχ
* Μπεσιγιατά Ντισμαγιά

## Παραπομπές


## Εξωτερικοί σύνδεσμοι
* 

Κατηγορία:Σταυροφορίες
Κατηγορία:Λατινικές φράσεις
Τανταμόν Σουρ

Η **Τανταμόν Σουρ** είναι μια λιβανέζικη ποδοσφαιρική ομάδα. Ιδρύθηκε το 1946. Έδρα της ομάδας είναι το Sour Stadium χωρητικότητας 6500 θεατών. Αγωνίζεται στην ανώτερη κατηγορία Λιβάνου. Το 2001 κέρδισε το Κύπελλο Λιβάνου.

## Εξωτερικοί σύνδεσμοι
*Επίσημη ιστοσελίδα 

Κατηγορία:Ποδοσφαιρικές ομάδες Λιβάνου
Κατηγορία:Ιδρύσεις ποδοσφαιρικών ομάδων το 1946
Τριπολί ΣΚ

Η **Τριπολί ΣΚ** είναι μια λιβανέζικη ποδοσφαιρική ομάδα με έδρα Τρίπολη. Ιδρύθηκε το 2000. Συμμετέχει στην ανώτατη κατηγορία της χώρας. Έδρα της ομάδας είναι το Tripoli Municipal Stadium, χωρητικότητας 18000 θεατών. Παλαιότερα ήταν γνωστή σαν **Ολιμπίκ Μπεϊρούτ**. Το 2003 κατέκτησε το πρωτάθλημα του Λιβάνου.

Κατηγορία:Ποδοσφαιρικές ομάδες Λιβάνου
Κατηγορία:Ιδρύσεις ποδοσφαιρικών ομάδων το 2000
*
Ματάρε Γιουνάιτεντ ΦΚ

Η **Ματάρε Γιουνάιτεντ ΦΚ** είναι μια κενυάτικη, επαγγελματική ποδοσφαιρική ομάδα από το Ματάρε, Ναϊρόμπι, Κένυα. Έδρα της ομάδας είναι το Kenyatta Stadium, χωρητικότητας 5000 θεατών. Ιδρύθηκε το 1994.

## Ανδρική ομάδα
Συμμετέχει στην ανώτατη κατηγορία της χώρας. Έχει κατακτήσει 1 φορά το πρωτάθλημα (2008) και 2 φορές το κύπελλο της χώρας (1998, 2000). Επίσης, έχει μια συμμετοχή στο Κύπελλο Πρωταθλητριών Ποδοσφαίρου Αφρικής (2009).

## Γυναικεία ομάδα
Διαθέτει επίσης γυναικεία ομάδα με το όνομα *Ματάρε Γιουνάιτεντ Λέιτις ΦΚ*, η οποία επίσης συμμετέχει στην ανώτατη κατηγορία της χώρας.

## Εξωτερικοί σύνδεσμοι
* Mathare United - Επίσημη ιστοσελίδα
* Mathare Youth Sports Association (M.Y.S.A.)  - Επίσημη ιστοσελίδα
* Kenyan Footie  - Kenyan Football Portal
* BBC World Service Programme "Assignment" on Mathare United

Κατηγορία:Ποδοσφαιρικές ομάδες Κένυας
Κατηγορία:Ιδρύσεις ποδοσφαιρικών ομάδων το 1994
Σοχάγκ

Η **Σοχάγκ** (*[[αραβικά]] : سوهاج*) είναι πόλη της Αιγύπτου στη δυτική όχθη του Νείλου. Είναι η πρωτεύουσα του κυβερνείου Σοχάγκ από το 1960. Η Σοχάγκ βρίσκεται στη δυτική όχθη του Νείλου, σε μια εύφορη γεωργική πεδιάδα, περίπου 6 χλμ νοτιοδυτικά της Αχμίμ. Η πόλη βρίσκεται σε υψόμετρο 61 μέτρα πάνω από την επιφάνεια της θάλασσας και καταλαμβάνει έκταση 68 τργ χλμ. Απέχει 471 χλμ από το Κάιρο.

## Ιστορία
Ως το 1960 ήταν ένα μικρό χωριό, από τότε και τη μεταφορά της πρωτεύουσας του κυβερνείου στη Σοχάγκ γνώρισε μεγάλη ανάπτυξη. Έως το 1850 ανήκε στο Κυβερνείο Γκίργκα το οποίο με την μεταφορά της πρωτεύουσας στη Σοχάγκ διαλύθηκε και χωρίστηκε σε Κυβερνείο Σοχάγκ και Κυβερνείο Κένα.

## Δημογραφικά στοιχεία

## Αξιοθέατα
Κοντά στη πόλη υπάρχουν δύο ιστορικά κοπτικά μοναστήρια, το Λευκό μοναστήρι και το Κόκκινο μοναστήρι, έχουν ονομαστεί έτσι από το χρώμα των πετρωμάτων που έχουν χτιστεί.

Επίσης στην ευρύτερη περιοχή υπάρχουν αρχαίοι ναοί και νεκροπόλεις.

## Κλίμα
Το σύστημα ταξινόμησης κλίματος (Κέππεν-Γκάιγκερ) χαρακτηρίζει το κλίμα του ως καυτή έρημο (BWH). Η Σοχάγκ είναι ένα από τα θερμότερα μέρη της Αιγύπτου λόγω της θέσης της στην ανατολική πλευρά της Σαχάρας στη Βόρεια Αφρική. Η Σοχάγκ κατατάσσεται στο 5ο πιο ξηρό μέρος στην Αίγυπτο και το 9ο σε παγκόσμιο επίπεδο. Επίσης κατετάγη 4ο πιο ζεστό μέρος στην Αίγυπτο και 296ο σε παγκόσμιο επίπεδο.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αιγύπτου
Πόλη 10ης Ραμαντάν

Η **Πόλη 10ης Ραμαντάν** (10ης του Ραμαζανίου) ή **Ελ Ασχέρ** (*[[αραβικά]] :  مدينة العاشر من رمضان *) είναι πόλη της Αιγύπτου στο Κυβερνείο Σαρκία. Είναι νέα πόλη που δημιουργήθηκε με το προεδρικό διάταγμα 249 το έτος 1977 ως πόλη δορυφόρος του Καΐρου σε ερημική τότε περιοχή. Καταλαμβάνει έκταση 94,76 τετραγωνικών χλμ κι έχει 250.000 περίπου κατοίκους. Απέχει 46 χλμ από το Κάιρο και 20 χλμ από την Μπιμπάις.

## Κλίμα
Το σύστημα ταξινόμησης κλίματος (Κέππεν-Γκάιγκερ) χαρακτηρίζει το κλίμα του ως καυτή έρημο (BWH).

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αιγύπτου
Vintage (συγκρότημα)

Οι **Vintage** (Ρωσικά: Винтаж) είναι ρωσικό συγκρότημα που σχηματίστηκε το 2006, με καταγωγή από Μόσχα. Έχουν τραγούδια με ρωσικούς και αγγλικούς στοίχους.

## Μέλη
**Τωρινά μέλη**

Άννα Πλετνιόβα

Αλεξέι Ρομάνοφ

**Πρώην μέλη**

Μία

Σβετλάνα Ιβάνοβα

## Δισκογραφία
**Στούντιο άλμπουμς**
* «Криминальная любовь» "Criminal Love" (CD; Velvet Music; 2007 )
* «SEX» (CD; Velvet Music; 2009)
* «Анечка» "Anny" (CD; Velvet Music; 2011)
* «Very Dance» (CD; Velvet Music; 2013)
* «Decamerone» (CD; Velvet Music; 2014)
**Singles**
* «Mamma Mia» (radio airplay; Velvet Music; 2006)
* «10 поцелуев (новогодняя версия)» "10 Kisses (Christmas Version)" (radio airplay; Velvet Music; 2006)
* «Мама Мия (Radio Edit)» "Mama Mia (Radio Edit)" (radio airplay; Velvet Music; 2007)
* «Целься» "Aim" (radio airplay; Velvet Music; 2007)
* «Всего хорошего» "All the best" (CD, radio airplay; Velvet Music; 2007)
* «Плохая девочка» "Bad girl" (CD, radio airplay; Velvet Music; 2008)
* «Одиночество любви» "Loneliness Love" (radio airplay; Velvet Music; 2008)
* «Ева» "Eve" (CD, radio airplay; Velvet Music; 2009)
* «Девочки-лунатики» "Girls lunatics" (CD, radio airplay; Velvet Music; 2009)
* «Victoria» (Radio airplay, 2009)
* «Микки» "Mickey" (CD, Radio airplay; Velvet Music; 2010)
* «Роман» "Roman" (CD, Radio airplay; Velvet Music; 2010)
* «С Новым Годом» "Happy new year" (with Irakli, Vladimir Plesnyakov, A-Studio, Nyusha, Aleksey Chumakov, Yulia Kovalchuk) (2010)
* «Мама Америка» "Mama America" (2011)
* «Деревья» "Trees" (2011)
* «Москва» "Moscow" (2012)
* «Нанана» "Nanana" (2012)
* «Свежая вода» "Fresh water" (2012)
* «Знак Водолея» "The sign of Aquarius" (2013)
* «Когда Рядом Ты» "When I'm next to you" (2014)

## Παραπομπές


## Εξωτερικοί σύνδεσμοι

* Επίσημη ιστοσελίδα

Κατηγορία:Ρωσικά μουσικά συγκροτήματα
The Balcony (Catfish and the Bottlemen)

Το "**The Balcony**" είναι το ντεμπούτο άλμπουμ των Catfish and the Bottlemen. Κυκλοφόρησε στις 12 Σεπτεμβρίου του 2014 στο Ηνωμένο Βασίλειο και στις 6 Ιανουαρίου του 2015 στις ΗΠΑ. Στις 9 Ιανουαρίου του 2015 ανακηρύχθηκε ασημένιο από την British Phonographic Industry. Παραγωγός ήταν ο Jim Abbiss, γνωστός για τις συνεργασίες του με τους Arctic Monkeys, τους Kasabian και την Adele. Το κομμάτι "Cocoon" συμπεριλαμβάνεται στο soundtrack του FIFA 15.

## Κομμάτια
Όλα τα κομμάτια γράφτηκαν από τον Ryan Van McCann

## Συντελεστές
* Ryan Van McCann – φωνή, ρυθμική κιθάρα, πιάνο
* Johnny 'Bondy' Bond – κιθάρα
* Benji Blakeway – μπάσο
* Bob Hall – ντραμς
* Jim Abbiss - παραγωγός, προγραμματισμός, πιάνο
* Ian Dowling - μηχανικός, μίξινγκ
* Ed Hartwell - επιπλέον μηχανικός
* Ben Lovett - πιάνο
* Sara Dunn - φωτογραφία
* Tim Lahan - σχέδιο

## Θέσεις στα τσάρτς

## Παραπομπές


Κατηγορία:Άλμπουμ του 2014
Σαϊγκόν ΦΚ

Η **Σαϊγκόν ΦΚ** είναι βιετναμέζικη ποδοσφαιρική ομάδα. Ιδρύθηκε το 2011. Έδρα της είναι το Hàng Đẫy Stadium στο Ανόι, χωρητικότητας 22500 θεατών. Συμμετέχει στη δεύτερη κατηγορίας της χώρας.

## Εξωτερικοί σύνδεσμοι
*Επίσημη ιστοσελίδα

Κατηγορία:Ιδρύσεις ποδοσφαιρικών ομάδων το 2011
Κατηγορία:Σαϊγκόν ΦΚ
Κατηγορία:Ποδοσφαιρικές ομάδες Βιετνάμ
Γαβριηλίδης

Το ελληνικό επώνυμο **Γαβριηλίδης**, που ετυμολογικά σημαίνει «γιος ή απόγονος του Γαβριήλ», μπορεί να αναφέρεται σε κάποιο από τα παρακάτω πρόσωπα:

* Ανανίας Γαβριηλίδης (1867-1956), οφθαλμίατρος
* Βλάσης Γαβριηλίδης (1848-1920), δημοσιογράφος και εκδότης
* Γιάννης Γαβριηλίδης (1917-1987), δικηγόρος και πολιτικός
* Γιώργος Γαβριηλίδης (1908-1982), ηθοποιός
* Δημήτριος Γαβριηλίδης (γενν. 1914), ζωγράφος
* Κώστας Γαβριηλίδης (1897-1952), αγροτοσυνδικαλιστής, βουλευτής Θεσσαλονίκης και δήμαρχος Κιλκίς
* Περικλής Γαβριηλίδης (1882-1949), ηθοποιός, πατέρας του Γιώργου
* Περικλής Γαβριηλίδης (αντισφαίριση) (γεν. 1945), αθλητής της αντισφαίρισης
Τσινούα Ατσέμπε

Ο **Τσινούα Ατσέμπε** (Chinua Achebe, 16 Νοεμβρίου 1930 – 21 Μαρτίου 2013) ήταν Νιγηριανός συγγραφέας, ποιητής, πανεπιστημιακός και κριτικός. Το πρώτο του έργο, *Things Fall Apart *(Τα πάντα γίνονται κομμάτια, 1958) συμπεριλήφθηκε στον κατάλογο των 100 καλύτερων βιβλίων όλων των εποχών που συντάχθηκε το 2002 από τη Νορβηγική Λέσχη του Βιβλίου. Στον Ατσέμπε απονεμήθηκε το βραβείο Διεθνές βραβείο Μπούκερ το 2007.

## Βιογραφία

## Εργογραφία
### Μυθιστορήματα
*1958: *Τα πάντα γίνονται κομμάτια* - (Things fall apart), *(μτφ. Κατερίνα Χαλμούκου για τις εκδ. "Α.Α.Λιβάνη", 2003)*
*1960: *No Longer at Ease* 
*1964: *Arrow of God*
*1966: *A Man of the People  
*1987: *Μυρμηγκοφωλιές στη Σαβάνα* - (Anthills of the Savannah), *(μτφ. Κατερίνα Χαλμούκου για τις εκδ. "Πάπυρος", 2008)''

## Παραπομπές



Κατηγορία:Νιγηριανοί συγγραφείς
Κατηγορία:Νιγηριανοί μυθιστοριογράφοι
Κατηγορία:Νιγηριανοί ποιητές
Κατηγορία:Απόφοιτοι του Πανεπιστημίου του Λονδίνου
Κατηγορία:Ίγκμπο
Panda Bear Meets the Grim Reaper

To "**Panda Bear Meets the Grim Reaper**" είναι το πέμπτο σόλο άλμπουμ του Panda Bear, ο οποίος είναι μέλος των Animal Collective. Κυκλοφόρησε στις 9 Ιανουαρίου του 2015 από την Domino Recording Company.  Από το άλμπουμ βγήκαν 2 singles: το "Mr Noah" και το "Boys Latin". Είναι η δεύτερη συνεργασία του Panda Bear με τον Sonic Boom, αφού είχαν συνεργαστεί ξανά στο "Tomboy" του 2011. Οι δύο ξόδεψαν 2 εβδομάδες τον Νοέμβριο του 2013, ώστε να βελτιώσουν τα demo που είχε φτιάξει στο σπίτι του ο Panda Bear, και ξόδεψαν άλλες 5 ώστε να το τελειώσουν. Ο Sonic Boom έκανε το μίξινγκ στη νήσο Μινόρκα των Βαλεαρίδων Νήσων. Το άλμπουμ έλαβε άριστες κριτικές. Τα λυρικά θέματα του άλμπουμ επικεντρώνονται στην προσωπική ανάπτυξη, αν και ο Panda Bear ήθελε να συζητήσει θέματα μεγαλύτερης κλίμακας, ώστε να αποφευχθεί η αυτοεμμονή ή ο ναρκισσισμός. Ο προγραμματισμός των ντραμς στο άλμπουμ επηρεάστηκε από το χιπ χοπ των 90's. Συγκεκριμένα, ο Panda Bear αναφέρει τους Dust Brothers, Q-Tip, A Tribe Called Quest, Pete Rock, DJ Premier, 9th Wonder και J Dilla ως επιρροές. Το τραγούδι "Tropic of Cancer" περιέχει ένα κομμάτι από τον Καρυοθραύστη και οι στίχοι αφορούν το θάνατο του πατέρα του Panda Bear.
## Κομμάτια

;Samples
* Το "Crosswords" περιέχει ένα δείγμα από το "Ashley's Roachclip", των The Soul Searchers
* To "Tropic of Cancer" περιέχει ένα δείγμα από τον Καρυοθραύστη
* Το "Lonely Wanderer" περιέχει ένα δείγμα από το "Arabesque No. 1 in E major" των Claude Debuss και François-Joël Thiollier.

## Συντελεστές
* Panda Bear - JoMoX Xbase 999, Yamaha TX81Z, Moog Voyager, Elektron DPS-1, φωνή, πιάνο, εφέ, κρουστά, παραγωγή, καλλιτεχνική διεύθυνση
* Sonic Boom - EMS Synthi AKS, Fenix II Modular, Moog Voyager, vocoder, εφέ, παραγωγή, μίξινγκ, καλλιτεχνική διεύθυνση
* Rob Carmichael - layout
* Simon Davey - mastering
* Joaquim Monte - μηχανικός
* Hugo Oliveira - σχέδιο
* Marco Papiro - εξώφυλλο
* Seen - καλλιτεχνική διεύθυνση, layout
* Pedro Silve - βοηθός μηχανικός
## Θέσεις στα τσάρτς

## Παραπομπές


Κατηγορία:Άλμπουμ του 2015
Τζέιμς Κρίστι

Ο **Τζέιμς Ουόλτερ Κρίστι** (, 15 Σεπτεμβρίου 1938) είναι Αμερικανός αστρονόμος.

Στις 22 Ιουνίου του 1978, ενώ εργαζόταν στο Ναυτικό Αστεροσκοπείο των ΗΠΑ, ανακάλυψε ότι ο πλανήτης νάνος Πλούτωνας έχει έναν φυσικό δορυφόρο, τον οποίο αργότερα ονόμασε Χάροντα. Το όνομα παρέμεινε ανεπίσημο μέχρι την έγκρισή του από τη ΔΑΕ το 1986.

Η ανακάλυψη έγινε έπειτα από προσεκτική εξέταση μίας μεγενθυμένης φωτογραφικής πλάκας του Πλούτωνα στην οποία ο Κρίστι παρατήρησε μια μικρή επιμήκυνση στη μία πλευρά. Αυτή η πλάκα μαζί με άλλες είχε χαρακτηριστεί ως «χαμηλής ποιότητας», επειδή πίστευαν ότι η επιμήκης εικόνα του Πλούτωνα ήταν ελαττωματική εξαιτίας λανθασμένης ευθυγράμμισης. Ωστόσο, ο Κρίστι παρατήρησε ότι μόνο ο Πλούτωνας ήταν επιμήκης, ενώ τα άστρα του υποβάθρου δεν ήταν.

Με τα πιο σύγχρονα τηλεσκόπια, όπως το Χαμπλ ή με επίγεια τηλεσκόπια προσαρμοστικής οπτικής, ξεχωριστές εικόνες του Πλούτωνα και του Χάροντα μπορούν να ληφθούν πολύ εύκολα.

Στα τέλη του 2008, ο αστεροειδής 129564 Κρίστι ονομάστηκε προς τιμήν του.

## Παραπομπές


## Εξωτερικοί σύνδεσμοι
* 
* Ο Σύντροφος του Πλούτωνα από την ιστοσελίδα "Pluto: The Discovery of Planet X," by Brad Mager
* 25th Anniversary of the Discovery of Pluto's moon CHARON from NASA JPL website

Κατηγορία:Αμερικανοί αστρονόμοι
Κατηγορία:Αστρονόμοι του 20ού αιώνα
Seeds (άλμπουμ των TV on the Radio)

Το "**Seeds**" είναι το πέμπτο άλμπουμ των TV on the Radio. Κυκλοφόρησε στις 18 Νοεμβρίου του 2014 από την Harvest Records. Είναι το πρώτο άλμπουμ της μπάντας μετά το θάνατο του μπασίστα, Gerard Smith, ο οποίος πέθανε στις 20 Απριλίου του 2011, 9 μέρες μετά την κυκλοφορία του "Nine Types of Light", από καρκίνο του πνεύμονα. Το μόνο single του άλμπουμ, "Happy Idiot", κυκλοφόρησε στις 2 Σεπτεμβρίου του 2014.

## Κομμάτια

## Συντελεστές
* Tunde Adebimpe - φωνή, καλλιτεχνική διεύθυνση, loops
* David Andrew Sitek -κιθάρα, πλήκτρα, μίξινγκ, κρουστά, παραγωγή, sampling
* Jaleel Bunton - ντραμς, κιθάρα, πλήκτρα, κρουστά, μπάσο
* Kyp Malone - κιθάρα, φωνητικά
* Steve Fallone - mastering
* Matty Green - μίξινγκ
* Julian Gross - καλλιτεχνική διεύθυνση, εξώφυλλο
* Kittie Harloe - φωνητικά
* Chris Kasych - μηχανικός
* Kelis - φωνητικά
* Daniel Ledinsky - φωνητικά
* Todd Simon - τρομπέτα
* Dave Smoota Smith - τρομπόνι
* Zeph Sowers - μηχανικός
* Joshua White - φωτογραφία
## Παραπομπές


Κατηγορία:Άλμπουμ του 2014
Εθνική Μαλδίβων (καλαθοσφαίριση γυναικών)

Η **εθνική ομάδα καλαθοσφαίρισης γυναικών των Μαλδίβων** αντιπροσωπεύει τις Μαλδίβες στις διεθνείς διοργανώσεις γυναικείας καλαθοσφαίρισης που οργανώνει η FIBA. Βρίσκεται υπό τη δικαιοδοσία της Ομοσπονδίας Καλαθοσφαίρισης των Μαλδίβων (*Maldives Basketball Association*).

## Συμμετοχή σε διεθνείς διοργανώσεις
Μέχρι σήμερα οι Μαλδίβες δεν έχουν συμμετάσχει σε καμία μεγάλη διεθνή διοργάνωση.

Θεωρητικά διαθέτουν δικαίωμα συμμετοχής στο Ασιατικό Πρωτάθλημα της FIBA Asia, καθώς και σε διοργανώσεις της SABA, θυγατρικής της FIBA Asia για την περιοχή της Νότιας Ασίας.

Μετρούν μόλις μία συμμετοχή στους Ασιατικούς Αγώνες που τελούνται υπό την αιγίδα της Διεθνούς Ολυμπιακής Επιτροπής.

## Κατατάξεις σε διεθνείς διοργανώσεις

; Πορεία σε Ασιατικούς Αγώνες:
:Ακολουθούν οι τελικές θέσεις κατάταξης της Εθνικής Ομάδας των Μαλδίβων σε Ασιατικούς Αγώνες: 


## Δείτε επίσης
* Εθνική Μαλδίβων (καλαθοσφαίριση ανδρών)

## Παραπομπές


## Πηγές

* Maldives Basketball Association , επίσημος ιστότοπος. 

 

Μαλδιβες
Γυναικων
Μίνια

Η **Μίνια** ή **Ελ Μίνια** (αραβικά: ‏المني) είναι πόλη της Αιγύπτου, με 200.000 περίπου κατοίκους, πρωτεύουσα του Κυβερνείου Μίνια. Βρίσκεται περίπου 245 χιλιόμετρα νότια του Καΐρου στη δυτική όχθη του Νείλου που ρέει βόρεια και μέσα από την πόλη. Το όνομά της προέρχεται από το αρχαίο αιγυπτιακό «Μενάτ Χουφού» (*το μέρος που νοσηλεύτηκε ο Χέοπας*). Η Μίνια έχει ένα από τα υψηλότερα ποσοστά συγκέντρωσης χριστιανών Κόπτων, στην Αίγυπτο, περίπου 50% του συνολικού πληθυσμού.

## Ιστορία
μικρογραφία|Χάρτης της αρχαίας Αιγύπτου
Η Μίνια είναι πανάρχαια πόλη, υπήρχε από την προδυναστική περίοδο (πριν από το 3100 π.Χ.). Ανήκε διοικητικά στην 16η νομή. Μετά την ενοποίηση της Άνω και Κάτω Αιγύπτου αναδείχτηκε σε σημαντικό εμπορικό κέντρο, ευρισκόμενη σε εμπορικό δρόμο όπου μέσω της Ερυθράς θάλασσας μεταφέρονταν προϊόντα στη Χαναάν κι αλλού. Κατά την παράδοση εδώ γεννήθηκε ο Φαραώ Χέοπας και η πόλη ονομάστηκε "Μενάτ Χουφού" (Χουφού - Χέοπας). Κατά τη διάρκεια της 11ης Δυναστείας οι ηγεμόνες της πόλεις που απολάμβαναν μεγάλη εξουσία και αυτονομία έφτασαν στο απόγειο τους. Από την 11η δυναστεία διασώζεται και η νεκρόπολη στο Μπενί Χασάν. Η νεκρόπολη αργότερα καταστράφηκαν πολλοί τάφοι και συλλήθηκαν, άλλοι μετατράπηκαν σε κατοικίες και άλλοι χρησιμοποιήθηκε η πέτρα τους για χτίσιμο κατοικιών ή καταστράφηκαν σκόπιμα για θρησκευτικούς λόγους από χριστιανούς και μουσουλμάνους.

μικρογραφία|Τζαμί του 11ου αιώνα στη Μίνια
Κατά τη δεύτερη ενδιάμεσα περίοδος η Μίνια ήταν κάτω από την εξουσία των Υξώς. Κατά το 1552 π.Χ. κοντά στη Μίνια έγινε η μάχη όπου οι Υξώς γνώρισαν την πρώτη τους μεγάλη ήττα όπου αναγκάστηκα το 1540 π.Χ. κι εγκατέλειψαν την Αίγυπτο. 

Κατά τον μεσαίωνα και την περίοδο των Αβασσίδων γνώρισε νέα άνθηση, αναπτύχθηκε, χτίστηκαν τζαμιά και παζάρια, ενώ περιγράφεται ως μια πόλη που "υπερέχει πάνω από όλες τις άλλες πόλεις της Άνω Αιγύπτου". Τον 19ο αιώνα ο ηγεμόνας της Αιγύπτου Ισμαήλ έχτισε εδώ ένα παλάτι ενώ με την κατασκευή ενός καναλιού αύξησε την παραγωγή της περιοχής σε βαμβάκι και ζαχαροκάλαμο. Στην πόλη εγκαταστάθηκαν πολλοί ξένοι οι οποίοι έχτισαν νέα κτίρια κι έφεραν διακοσμητικά στοιχεία από την κλασική και ροκοκό αρχιτεκτονική εκτός από τις δυτικού τύπου πολυκατοικίες. Οι περισσότεροι ξένοι, κυρίως Έλληνες και Αρμένιοι έφυγαν απο την πόλη με την Κρίση του Σουέζ το 1952.

## Κλίμα
Το σύστημα ταξινόμησης κλίματος Κέππεν-Γκάιγκερ χαρακτηρίζει το κλίμα της καυτή έρημο (BWH), όπως και όλο της Αιγύπτου. Έχει την ευρύτερη διαφορά των θερμοκρασιών μεταξύ ημέρας και νύχτας από οποιαδήποτε πόλη στην Αίγυπτο, με σχεδόν 16 ° C (29 ° F ) διαφορά. Η πόλη έχει σκληρό και ψυχρό κρύο τον χειμώνα, και πολύ ζεστό αλλά όχι υγρό καλοκαίρι. Το χαλάζι ή χιόνι είναι εξαιρετικά σπάνια, ο παγετός εμφανίζεται κατά καιρούς τις κρύες νύχτες του χειμώνα. Η μέση ετήσια βροχόπτωση στη Μίνια είναι 5,3 mm (0,21 in).

Μια άλλη πηγή με διαφορετικούς μέσους όρους.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αιγύπτου
Κατηγορία:Πόλεις της Αρχαίας Αιγύπτου
Πονπέου Φάβρα

Ο **Πονπέου Φάβρα ι Ποκ** (*Pompeu Fabra i Poch*, Βαρκελώνη, 20 Φεβρουαρίου 1868 - Πράδα δε Κονφλέντ, 25 Δεκεμβρίου 1948), ήταν Καταλανός μηχανικός και γλωσσολόγος, γνωστός για την εργασία του στην κανονικοποίηση της σύγχρονης καταλανικής γλώσσας.

## Βιογραφία

### Πρώτα βήματα στην καταλανική φιλολογία
Γεννήθηκε στη γειτονιά της Γκράσια στη Βαρκελώνη. Παράλληλα με τις σπουδές του ως μηχανολόγος μηχανικός, διαμόρφωσε μια μακρά και αυτοδίδακτη πορεία στην γλωσσολογία. Δημοσίευσε αρχικά στο περιοδικό *L'Avenç* την πρώτη προσπάθειά του περί γλωσσολογικής απόδοσης της ομιλούμενης καταλανικής γλώσσας με τίτλο *Ensayo de gramática de catalán moderno *('Απόπειρα γραμματικής απόδοσης της σύγχρονης καταλανικής γλώσσας'). Το 1902 κέρδισε τη θέση του καθηγητή Χημείας στη Σχολή Μηχανικών του Μπιλμπάο, όπου και μετακόμισε μέχρι το 1912.

Η σχέση του με την καταλανική γλώσσα συνεχίστηκε και το 1906 συμμετείχε στο 1ο Παγκόσμιο Συνέδριο της Καταλανικής Γλώσσας, με την ομιλία περί «Προβλημάτων καταλανικής ορθογραφίας». Από εκείνη τη στιγμή το κύρος του αυξήθηκε κατακόρυφα και ορίστηκε από τον Ενρίκ Πρατ ντε λα Ρίβα ως επικεφαλής της προσπάθειας κανονικοποίησης της καταλανικής γλώσσας, στα πλαίσια του πρόσφατα ιδρυθέντος Ινστιτούτου Καταλανικών Σπουδών. Ιδρυτής του φιλολογικού τμήματος του Ινστιτούτου, κατέλαβε και μια έδρα στο πρόγραμμα Καταλανικών Σπουδών που λειτουργούσε ανεπίσημα σε συνεργασία με το Πανεπιστήμιο της Βαρκελώνης. 

### Τα κύρια έργα του
Το πρώτο σημαντικό του έργο (που συγγράφηκε με τη συνεργασία και άλλων ειδικών) εκδόθηκε το 1913 και ήταν το περίφημο *Normes ortogràfiques *("Ορθογραφικοί κανόνες [των καταλανικών]"), που αποτελούσε την πρώτη οργανωμένη προσπάθεια κανονικοποίησης της ορθογραφίας των καταλανικών, έχοντας υπόψη όλες τους τις διαλέκτους. Το 1917 εκδόθηκε και το *Diccionari ortogràfic *("Ορθογραφικό λεξικό", 1917) που συμπλήρωσε τους «Ορθογραφικούς κανόνες».

Από το 1918, έτος έκδοσης της *Gramàtica catalana *("Καταλανική γραμματική") ο Φάβρα εδραιώθηκε στο χώρο της καταλανικής γλωσσολογίας. Δημοσίευσε διάφορα άρθρα περί προβλημάτων καταλανικής διαλεκτολογίας και ορθογραφίας, μια μέθοδο εκμάθησης καταλανικών για το σχολείο και, τέλος, το 1931, το έτερο μεγάλο έργο του, *Diccionari general de la llengua *("Γενικό λεξικό της καταλανικής γλώσσας").

### Ακαδημαϊκός και εξορία
Το 1932, με τον ερχομό της Β΄ Ισπανικής Δημοκρατίας, το Πανεπιστήμιο της Βαρκελώνης ίδρυσε επίσημα έδρα Καταλανικών Σπουδών. Ο Πονπέου Φάβρα ορίστηκε καθηγητής και ταυτόχρονα μέλος του διοικητικού σχήματος του νέου Αυτόνομου Πανεπιστημίου της Βαρκελώνης.

Με την νίκη των εθνικιστικών δυνάμεων στον Ισπανικό Εμφύλιο ο Φάβρα αποχώρησε στη Γαλλία, όπου και πέθανε εν τέλει το 1948 στο χωριό των Ανατολικών Πυρηναίων, Πράδα δε Κονφλέν. Το τελευταίο του έργο, μια νέα *Gramàtica catalana*, εκδόθηκε μετά τον θάνατό του από τον Ζοάν Κορομίνες. Το 1980 το νέο πανεπιστήμιο που ίδρυσε η Ζενεραλιτάτ της Καταλονίας ονομάστηκε προς τιμήν του Πανεπιστήμιο Πονπέου Φάβρα.

## Παραπομπές


## Πηγές
* Ο Πονπέου Φάβρα στην ιστοσελίδα του Συλλόγου Καταλανών Συγγραφέων

## Εξωτερικοί σύνδεσμοι

Κατηγορία:Ισπανοί πανεπιστημιακοί 
Κατηγορία:Ισπανοί γλωσσολόγοι
Πιλάρ Μοντενέγρο

Η **Πιλάρ Μοντενέγρο** (*Pilar Montenegro*) ισπανική  προφορά ΔΦΑ: [piˈlaɾ monteˈneɣɾo], γεννημένη στις 31 Μαΐου 1972 στην Πόλη του Μεξικού, είναι μεξικανή τραγουδίστρια της Λάτιν ποπ και ηθοποιός.

Όταν η Μοντενέγρο ήταν 10 ετών συμμετείχε στην τηλεοπτική σειρά διαγωνισμού τραγουδιού *Juguemos a cantar*. Το 1989 εντάχθηκε στο συγκρότημα *Garibaldi*. Κατά τα μέσα της δεκαετίας του 1990 άρχισε να εμφανίζεται στις σαπουνόπερες και άφησε τους *Garibaldi* για να ακολουθήσει σόλο καριέρα. Μέχρι το 1996 κυκλοφόρησε το άλμπουμ ντεμπούτου της *Son del Corazón*.

Το 2001 κυκλοφόρησε το δεύτερο άλμπουμ της με την παραγωγή του Ρούδι Πέρες με τίτλο *Desahogo*. Το άλμπουμ παρήγαγε την σινγκλ επιτυχία, μια διασκευή της Γιολαντίτα Μόνχε *Quítame Ese Hombre*. Το σινγκλ πέρασε 13 συνεχόμενης εβδομάδες στο νούμερο 1 στο Hot Latin Track of Billboard. Με την επιτυχία του άλμπουμ, η Πιλάρ Μοντενέγρο κέρδισε πολλά βραβεία, συμπεριλαμβανομένων 4 Latin Billboad Awards.

Η Πιλάρ Μοντενέγρο πόζαρε γυμνή για το περιοδικό Playboy

## Δισκογραφία
### Άλμπουμ

### Σινγκλ

## Φιλμογραφία

## Βραβεία και υποψηφιότητες

## Παραπομπές


## Εξωτερικοί σύνδεσμοι
* Η Πιλάρ Μοντενέγρο στο IMDb
* Βιογραφία της Πιλάρ Μοντενέγρο στο esmas  
* Βιογραφία της Πίλαρ Μοντενέγρο στο allmusic
* Επίσημη Ιστοσελίδα της Πιλάρ Μοντενέγρο
* Φωτογραφίες και βιογραφία της Πιλάρ Μοντενέγρο στο Famosas Mexicanas (Διάσημες Μεξικάνικες)
* Ντοσιέ της Πιλάρ Μοντενέγρο στο tvnotas
* Ειδήσεις της τοπικής μεξικάνικης μουσικής και φωτογραφία της Πιλάρ Μοντενέγρο στο Diario de México Έκδοση USA
* Η Πιλάρ Μοντενέγρο υποστηρίζει τις κοινωνικές εκστρατείες και Φωτογραφίες της Πιλάρ Μοντενέγρο
* Η Πιλάρ Μοντενέγκρο στο Playboy gazzetta.gr 

Κατηγορία:Μεξικανοί τραγουδιστές
Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί θεάτρου
Κατηγορία:Μεξικανές ηθοποιοί τηλεόρασης
The Physical World

Το "**The Physical World**" είναι το δεύτερο άλμπουμ των Death from Above 1979. Κυκλοφόρησε στις 9 Σεπτεμβρίου του 2014 από την Last Gang Records και την Warner Bros. Records. Παραγωγός ήταν ο Dave Sardy, γνωστός για τις συνεργασίες του με τους Oasis, Red Hot Chili Peppers, LCD Soundsystem και Nine Inch Nails.

## Κομμάτια

## Συντελεστές
* Jesse F. Keeler – μπάσο, συνθεσάιζερ
* Sebastien Grainger – ντραμς, φωνή
* Dave Sardy – παραγωγή, μίξινγκ
* Andy Brohard - μηχανικός
* Cameron Barton - μηχανικός
* Ryan Castle - μηχανικός
* Show Group - σχέδιο
* Eva Michon - φωτογραφία
* Dennis Chow - "tattoo flash"
## Θέσεις στα τσάρτς

## Παραπομπές


Κατηγορία:Άλμπουμ του 2014
Ερωτικά παιχνίδια

Ο τίτλος «Ερωτικά παιχνίδια» μπορεί να αναφέρεται στις εξής ταινίες:
* την ελληνική ταινία του 1960 Ερωτικά παιχνίδια, σκηνοθεσίας Γιώργου Θεοδοσιάδη
* την ξένη ταινία του 1999 Ερωτικά παιχνίδια, σκηνοθεσίας Ρότζερ Καμπλ
Γρηγόρης Κασιμάτης

Ο **Γρηγόρης Κασιμάτης** (1922 - 2004) ήταν Έλληνας δικηγόρος και πολιτικός, αντιπρόεδρος της Ένωσης Δημοκρατικών Δικηγόρων Ελλάδος, και ιδρυτικό στέλεχος του ΠΑΚ και του ΠΑΣΟΚ. Διετέλεσε βουλευτής ΠΑΣΟΚ Α΄ Πειραιώς και Νήσων, και γενικός γραμματέας στα υπουργεία Εθνικής Οικονομίας και Μεταφορών και Επικοινωνιών. Είναι κυρίως γνωστός για τις μηνύσεις που υπέβαλε κατά των πρωταιτίων της χούντας των συνταγματαρχών μαζί με άλλους δικηγόρους (Αλέξανδρος Λυκουρέζος, Ευάγγελος Γιαννόπουλος, Φοίβος Κούτσικας κ.ά.) που οδήγησαν σε μακρόχρονες ποινές φυλάκισης για τους πραξικοπηματίες.

Αδελφός του είναι ο Χαράλαμπος Κασιμάτης, αντιστράτηγος του ελληνικού Στρατού Ξηράς, που διετέλεσε υπασπιστής του Ανδρέα Παπανδρέου και διευθυντής του 2ου Γραφείου του ΓΕΣ, και πρώτος εξάδελφός του ο Γεώργιος Κασιμάτης, καθηγητής Συνταγματικού Δικαίου και διευθυντής του Νομικού Γραφείου του Ανδρέα Παπανδρέου.

## Η ζωή του
Γεννήθηκε το 1922 στα Κύθηρα. Σπούδασε νομικά στην Αθήνα και άσκησε τη δικηγορία στον Πειραιά και την Αθήνα. Κατά τη διάρκεια της ναζιστικής Κατοχής, έλαβε μέρος στην Εθνική Αντίσταση ως μέλος του ΕΑΜ και της ΕΠΟΝ.

Υπήρξε συνιδρυτικό μέλος της Ένωσης Δημοκρατικών Δικηγόρων Ελλάδος, μαζί με δικηγόρους που μετέπειτα πρωταγωνίστησαν στην πολιτική και κοινωνική ζωή της χώρας, όπως ο Ευάγγελος Γιαννόπουλος, ο Νικηφόρος Μανδηλαράς, ο Ευστάθιος Αλεξανδρής κ.α. Επί σειρά ετών ήταν αντιπρόεδρος της Ένωσης με πρόεδρο τον Γιαννόπουλο.

Ως μέλος του ΠΑΚ,  συνελήφθη το 1970, βασανίστηκε στο ΕΑΤ-ΕΣΑ και καταδικάστηκε από Στρατοδικείο σε 3 χρόνια φυλακή, ποινή που εξέτισε στις φυλακές Κορυδαλλού. Αμέσως μετά την αποκατάσταση της δημοκρατίας, μαζί με άλλους δικηγόρους ήταν εισηγητής και συντάκτης μηνύσεων βάση των οποίων διώχθηκαν και καταδικάστηκαν σε πολυετή φυλάκιση οι πρωταίτιοι της χούντας.

Διετέλεσε βουλευτής ΠΑΣΟΚ Α΄ Πειραιώς από το 1977 έως το 1981. Από τον Ιούλιο του 1982 έως τον Μάιο του 1985 διετέλεσε  γενικός γραμματέας του υπουργείου Εθνικής Οικονομίας. Επίσης κατά το ίδιο χρονικό διάστημα διετέλεσε πρόεδρος της Γνωμοδοτικής Επιτροπής των Αναπτυξιακών Νόμων για τις ιδιωτικές επενδύσεις.

Από το 1985 έως το 1989 υπήρξε γενικός γραμματέας του υπουργείου Μεταφορών και Επικοινωνιών και πολιτικός προϊστάμενος του Ταχυδρομικού Ταμιευτηρίου από όπου παραιτήθηκε και αποσύρθηκε από την ενεργό πολιτική δράση.

Πέθανε στην Αθήνα στις 17 Μαΐου 2004.

## Παραπομπές


Κατηγορία:Βουλευτές εκλεγμένοι με το ΠΑΣΟΚ
Κατηγορία:Μέλη του Πανελλήνιου Απελευθερωτικού Κινήματος
Κατηγορία:Μέλη του ΕΑΜ
Wicked Nature

Το "**Wicked Nature**" είναι το έκτο άλμπουμ των The Vines. Κυκλοφόρησε στις 2 Σεπτεμβρίου του 2014. Είναι η πρώτη κυκλοφορία της μπάντας με την δικιά τους δισκογραφική, "Wicked Nature Music". Παραγωγός ήταν ο τραγουδιστής Craig Nicholls, ο Paul McKercher και ο Lachlan Mitchell. Είναι το πρώτο άλμπουμ με τα νέα μέλη, Lachlan West (ντραμς) και Tim John (μπάσο). Η χρηματοδότηση για το άλμπουμ έγινε μέσω του PledgeMusic.

## Κομμάτια

## Συντελεστές
* Craig Nicholls – φωνή, κιθάρα, παραγωγός
* Tim John – μπάσο
* Lachlan West – ντραμς
* Paul McKercher – συμπαραγωγός του δίσκου 1- Quotes 
* Lachlan Mitchell – συμπαραγωγός του δίσκου 2

## Θέσεις στα τσάρτς

## Παραπομπές


Κατηγορία:Άλμπουμ του 2014
Κένα

μικρογραφία|Η Κένα
Η **Κένα** (*[[αραβικά]] : قنا*) είναι πόλη της Αιγύπτου πρωτεύουσα του Κυβερνείου Κένα. Βρίσκεται στην ανατολική όχθη του Νείλου, ήταν γνωστή στην αρχαιότητα ως **Καινή** ή **Καινόπολις** από τους αρχαίους Έλληνες, και **Μαξιμιλιανούπολις** κατά την ελληνορωμαϊκή εποχή. Βρίσκεται 75 μέτρα πάνω από την επιφάνεια της θάλασσας με 230,392 κατοίκους. Απέχει 39 χλμ από το Φαγιούμ ενώ πολύ κοντά της, 5 χλμ, βρίσκεται ο αρχαιολογικός χώρος των Δενδέρων.

Η πόλη είναι γνωστή από την αρχαιότητα, έχει σημαντική ισλαμική κληρονομιά και ένα διάσημο τζαμί. Ο Αμπντ ελ Ραχίμ εγκαταστάθηκε στην Κένα κατά την επιστροφή του από τη Μέκκα και ίδρυσε ένα κέντρο Σούφι. Μετά το θάνατό του το 1195 ένα το τζαμί χτίστηκε πάνω από τον τάφο του και έγινε τόπος προσκυνήματος.

## Κλίμα
Κένα έχει ένα ζεστό κλίμα της ερήμου (BWH) σύμφωνα με το σύστημα ταξινόμησης κλίματος Κέππεν-Γκάιγκερ, με πολύ ζεστά καλοκαίρια. Οι χειμώνες είναι με ζεστές ημέρες, αλλά γίνονται δροσερές νύχτες.

Η υψηλότερη θερμοκρασία που καταγράφηκε ήταν στις 15 Μαΐου του 1991, που ήταν 50&nbsp;°C (122&nbsp;°F) και η χαμηλότερη θερμοκρασία ήταν στις 6 Ιανουαρίου 1989, το οποίο ήταν -1&nbsp;°C (30&nbsp;°F).

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αιγύπτου
Κατηγορία:Πόλεις της Αρχαίας Αιγύπτου
Listen (The Kooks)

Το "**Listen**" είναι το τέταρτο άλμπουμ των The Kooks. Κυκλοφόρησε στις 8 Σεπτεμβρίου 2014 από την Virgin EMI Records. Είναι το πρώτο άλμπουμ της μπάντας με τον νέο ντράμερ Alexis Nunez, ο οποίος αντικατέστησε τον Paul Garred το 2012. 

Στυλιστικά, το άλμπουμ διαφέρει από τις προηγούμενες κυκλοφορίες της μπάντας με στοιχεία της τζάζ, της gospel και της R&B να έχουν προστεθεί στη μουσική. Είναι το πρώτο άλμπουμ της μπάντας στο οποίο δεν έκανε παραγωγή ο Tony Hoffer. Την παραγωγή ανέλαβαν οι Inflo, Luke Pritchard and Fraser T Smith.

## Κομμάτια

## Συντελεστές
* Luke Pritchard – φωνή, κιθάρα
* Hugh Harris – κιθάρα
* Peter Denton – μπάσο
* Alexis Nunez – ντραμς
* Inflo – παραγωγή
* Fraser T Smith – παραγωγή

## Θέσεις στα τσάρτς

## Παραπομπές


Κατηγορία:Άλμπουμ του 2014
Κομ Ισφάχτ

Η **Κομ Ισφάχτ** (*[[αραβικά]] : كوم إسفحت*) είναι χωριό της Αιγύπτου στο Κυβερνείο Ασιούτ με 3.719 κατοίκους σύμφωνα με την απογραφή του 2006. 

Κατά την ελληνορωμαϊκή εποχή ήταν μικρό χωριό γνωστό σαν **Απολλονόπολις Επτακωμίας** ή **Απολλινόπολις** και ανήκε στη νομή Απολλινόπολις μικράς.

## Παραπομπές


Κατηγορία:Χωριά της Αιγύπτου
Κατηγορία:Πόλεις της Αρχαίας Αιγύπτου
Σεληνιακά Καρπάθια

[thumb|right|225px|Σε αυτό τον χάρτη του αναγλύφου γύρω από τη [Θάλασσα των Βροχών, τα Σεληνιακά Καρπάθια σημειώνονται με ένα «M».]]
Τα **Σεληνιακά Καρπάθια** (λατινική και διεθνής επιστημονική ονομασία *Montes Carpatus*) είναι μία οροσειρά στην ορατή από τη γη πλευρά της Σελήνης, στο βόρειο ημισφαίριό της. Πήραν το όνομά τους από τα Καρπάθια Όρη της Κεντρικής Ευρώπης. Το συνολικό μήκος της σεληνιακής οροσειράς είναι 361 χιλιόμετρα.

Τα Σεληνιακά Καρπάθια, το κέντρο των οποίων βρίσκεται περίπου σε σεληνογραφικές συντεταγμένες πλάτος 14,5° Βόρειο και μήκος 24,4° Δυτικό, σχηματίζουν το νότιο σύνορο της μεγάλης Θάλασσας των Βροχών. Η οροσειρά έχει γενική διεύθυνση από τα δυτικά προς τα ανατολικά. Το δυτικό της άκρο θεωρείται γενικώς ότι αρχίζει κοντά στον κρατήρα Τ. Μάγερ, παρά το ότι λίγες λοφοσειρές-πρόποδες καμπυλώνονται προς τα βόρεια και τον κρατήρα Όυλερ. Στο ανατολικό άκρο της οροσειράς βρίσκεται ένα ευρύ διάκενο, το οποίο συνδέει τη Θάλασσα των Βροχών με τη Θάλασσα των Νήσων στα νότια. Στην ανατολική πλευρά αυτού του «πορθμού» αρχίζουν τα Σεληνιακά Απέννινα, μία άλλη οροσειρά, η οποία καμπυλώνεται προς τα βορειοανατολικά.

Το μεγαλύτερο μέρος των Καρπαθίων της Σελήνης αποτελείται από μία διαδοχή κορυφών και κοιλάδων στις οποίες έχουν διεισδύσει ροές λάβας. Καμιά από τις κορυφές των Σεληνιακών Καρπαθίων δεν έχει δικό της όνομα, με εξαίρεση το όρος Βινογκράντοφ στα δυτικά του κρατήρα Όυλερ. Η σεληνιακή επιφάνεια στα βόρεια της οροσειράς είναι σχεδόν επίπεδη, σημειώνοντας τις ακτές της θάλασσας, διακοπτόμενη μόνο εδώ κι εκεί από κάποιες πτυχώσεις ή μικρούς κρατήρες.

Η περιοχή στα νότια της οροσειράς είναι κάπως τραχύτερη, παρά το ότι καλύπτεται επίσης από λάβες. Περίπου 100 χλμ. νότια των Καρπαθίων απλώνεται ο γνωστός κρατήρας Κοπέρνικος, με τα ακανόνιστα εξωτερικά τοιχώματά του να εκτείνονται σχεδόν μέχρι τους πρόποδες της οροσειράς. Αξιοσημείωτος είναι επίσης ο μικρότερος κρατήρας Γκαί-Λυσάκ, που αγγίζει τους νότιους πρόποδες της οροσειράς.

## Εξωτερικοί σύνδεσμοι

* Τα Σεληνιακά Καρπάθια από τα βόρεια (φωτογραφία του *[[Απόλλων 17]]* από ύψος 118 χλμ.)

Καρπαθια
Σεληνιακα
Κομοριανές βουλευτικές εκλογές (2015)

**Βουλευτικές εκλογές** διεξήχθησαν στις Κομόρες στις 25 Ιανουαρίου 2015 (ο πρώτος γύρος), μαζί με τις τοπικές εκλογές. Οι εκλογές θεωρήθηκαν ως ένα τεστ για τη  δημοτικότητα του πρώην προέδρου Αχμέντ Αμπντάλα Σαμπί, ο οποίος θα διεκδικήσει ξανά την εκλογή του στο προεδρικό αξίωμα, στις εκλογές του 2016. Σε περιφέρειες όπου κανείς από τους υποψηφίους δεν συγκέντρωσε το απαιτούμενο ποσοστό στον πρώτο γύρο, διεξήχθη και δεύτερος γύρος, στις 22 Φεβρουαρίου. Τα πρώτα αποτελέσματα από τον πρώτο γύρο έγιναν γνωστά στις 26 Ιανουαρίου και κατέδειξαν την υποστήριξη στο φιλοϊσλαμικό κόμμα Juwa. Στις εκλογές προηγήθηκε η Ένωση για την Ανάπτυξη των Κομορών, κερδίζοντας τις 8 επί συνόλου 24 εδρών στη Συνέλευση της Ένωσης.

## Πλαίσιο
Η θητεία της Συνέλευσης της Ένωσης, τα μέλη της οποίας είχαν εκλεγεί στις εκλογές του 2009, θα έληγε τον Απρίλιο του 2014, όμως παρατάθηκε. Οι εκλογές προγραμματίστηκε αρχικά να διεξαχθούν στις αρχές Νοεμβρίου του 2014, όμως τον Σεπτέμβριο ο πρόεδρος  Ικιλιλού Ντοϊνέν ανακοίνωσε ότι η διεξαγωγή τους θα καθυστερούσε ως τις 28 Δεκεμβρίου, με τον 2ο γύρο να ορίζεται για την 1η Φεβρουαρίου. Εν συνεχεία αναβλήθηκαν ξανά και τελικά ο πρώτος γύρος των εκλογών διεξήχθη στις 25 Ιανουαρίου 2015. 

Η προεκλογική εκστρατεία ξεκίνησε επίσημα στις 25 Δεκεμβρίου. Συνολικά 878 υποψήφιοι διεκδίκησαν την ψήφο των 275.348 ψηφοφόρων σε 708 εκλογικά τμήματα, ενώ δεν ψήφισαν οι Κομοριανοί του εξωτερικού. Για τις τοπικές εκλογές (για την ανάδειξη τοπικών συμβουλίων), ο αριθμός των υποψηφίων έφτασε τους 353.

## Εκλογικό σύστημα
Τα 33 μέλη της Συνέλευσης της Ένωσης εκλέγονται με δύο μεθόδους: τα 18 εκλέγονται άμεσα σε μονοεδρικές περιφέρειες με  τη χρήση του συστήματος 2 γύρων, ενώ 15 μέλη εκλέγονται από τις συνελεύσεις των αυτόνομων νήσων. Τα τρία νησιά είναι το Ανζουάν, η Μεγάλη Κομόρα και το Μοελί.

### Δεύτερος γύρος
Στις 22 Φεβρουαρίου διεξήχθη ο δεύτερος γύρος των εκλογών, ο οποίος κύλησε γενικά ήρεμα, με εξαίρεση κάποια μικροεπεισόδια ανάμεσα σε υποστηρικτές αντίπαλων κομμάτων σε εκλογικά κέντρα.
## Αποτελέσματα

## Παραπομπές


2015
Κατηγορία:Εκλογές του 2015
Αντιπρόεδρος των Κομορών

Ο **Αντιπρόεδρος των Κομορών** ήταν πολιτικό αξίωμα στις Κομόρες. Θεσμοθετήθηκε το 2002, έπειτα από την ψήφιση νέου συντάγματος και την κατάργηση της θέσης του Πρωθυπουργού. Οι Αντιπρόεδροι διορίζονται από τον Πρόεδρο. Η προεδρία και οι θέσεις των δύο αντιπροέδρων εναλλάσσονται ανάμεσα στα 3 νησιά, τη Μεγάλη Κομόρα, το Ανζουάν και το Μοελί. Από το 2011 ως το 2019 υπηρετούσαν 3 αντιπρόεδροι από καθένα από τα 3 νησιά που συγκροτούν την Ένωση των Κομορών. Η θέση καταργήθηκε το 2019 σύμφωνα με το δημοψήφισμα που διεξήχθη την προηγούμενη χρονιά.

## Κράτος των Κομορών 1976-1978

## Ένωση των Κομορών 2002-2019

## Παραπομπές


Κατηγορία:Πολιτική των Κομορών
Σερκλ Ολιμπίκ ντε Μπαμακό

Η **Σερκλ Ολιμπίκ ντε Μπαμακό** είναι μια ποδοσφαιρική ομάδα από το Μπαμακό, Μάλι. Συμμετέχει στην ανώτατη κατηγορίας της χώρας. Έδρα της ομάδας είναι το Stade 26 Mars χωρητικότητας 5000 θεατών. Έχει κατακτήσει 3 φορές το κύπελλο της χώρας (2000, 2002, 2011) και μια φορά το Σούπερ Καπ (2011).

## Εξωτερικοί σύνδεσμοι
*Team profile - *soccerway.com*
*

Κατηγορία:Ποδοσφαιρικές ομάδες Μάλι
Κατηγορία:Ιδρύσεις ποδοσφαιρικών ομάδων το 1960
Κουάτσα της Ζάμπιας

Το **κουάτσα** (**kwacha**) είναι το νόμισμα στη Ζάμπια. Ο κωδικός ISO 4217 είναι *ZMW* και υποδιαιρείται σε 100 *νγκουί* (*ngwee*). Το όνομα που σημαίνει "αυγή" στις δύο τοπικές γλώσσες Νιάντζα και Μπέμπα, κάνει μνεία στο εθνικιστικό σύνθημα της Ζάμπιας "η νέα αυγή της ελευθερίας". Το όνομα νγκουί (ngwee) σημαίνει "λαμπρός" στη γλώσσα Νιάντζα.

## Ιστορία
Το 1968 το κουάτσα αντικατέστησε τη Λίρα της Ζάμπιας με ισοτιμά των 2 κουάτσα = 1 λίρα (10 σελλίνια = 1 κουάτσα). Το νόμισμα υποφέρει από τον υπερπληθωρισμό. Το 1968 το κουάτσα κόστιζε 1,2 αμερικανικά δολάρια, ωστόσο το 2006 το δολάριο ήταν ίσο με 3.000 κουάτσα.

## Κέρματα
 
 
Το 1968 εισήχθησαν τα 1 και 2 νγκουί από χαλκό και τα χαλκονικέλινα κέρματα των 5, 10 και 20 νγκουί, που ακολούθήθηκαν από τα κέρματα των 50 νγκουί το 1969 (Ακολουθήστε το σύνδεσμο για να δείτε την εικόνα). Ως το 1983 κόπηκαν τα κέρματα των 1 και 2 νγκουί ενώ η παραγωγή των κερμάτων των 5, 10 και 20 νγκουί σταμάτησε το 1987 (των δύο πρώτων) και το 1988. Εισήχθησαν στη συνέχεια κέρματα από νικέλιο και σίδηρο του 1 κουάτσα το 1989. Νέες αλλαγές έγιναν το 1992 με την εισαγωγή νέων κερμάτων από επίσης νέα υλικά. (Ακολουθήστε σύνδεσμο για εικόνα)

Εξαιτίας του υπερπληθωρισμού, δύσκολα μπορεί να βρει κανείς κέρματα στη Ζάμπια με εξαίρεση αυτά που πωλούνται ως αναμνηστικά για τους τουρίστες.

## Τραπεζογραμμάτια
Το 1968 εισήχθησαν από την Τράπεζα της Ζάμπιας χαρτονομίσματα των 50 νγκουί, 1, 2, 10 και 20 κουάτσα. Αυτά των 5 κουάτσα εισήχθησαν το 1973, χρονιά που κυκλοφόρησαν για τελευταία φορά χαρτονομίσματα των 50 νγκουί. Τα χαρτονομίσματα των 50 κουάτσα εισήχθησαν το 1986 και το χαρτονόμισμα του 1 κουάτσα αντικαταστάθηκε από κέρμα το 1988. Το 1991 εισήχθησαν τραπεζογραμμάτια των 100 και 500 κουάτσα και ακολούθησαν τα 1000, 5.000 και 10.000 κουάτσα το 1992, οπότε τα χαρτονομίσματα των 5 και 10 κουάτσα αντικαταστάθηκαν από κέρματα. Το 2003 εισήχθησαν τα χαρτονομίσματα των 20.000 και των 50.000 κουάτσα.

Ως το 1991, όλα τα χαρτονομίσματα της Ζάμπιας είχαν το πορτρέτο του Προέδρου Κένεθ Καούντα στην εμπρόσθια όψη. Από το 1992 όλα τα τραπεζογραμμάτια έχουν επάνω τους αντί το πορτρέτο του Καούντα έναν αφρικανικό ψαραετό (African Fish Eagle) στην εμπρόσθια όψη. Από το 1989 όλα τα χαρτονομίσματα στην πίσω όψη έχουν ζωγραφισμένο το άγαλμα με τον άνθρωπο που σπάει τα δεσμά του. Το 2003 η Ζάμπια έγινε η πρώτη αφρικανική χώρα που εισήγαγε πολυμερή χαρτονομίσματα. Τα χαρτονομίσματα των 500 και των 1000 κουάτσα είναι αμφότερα τυπωμένα με πολυμερή.

### Τραπεζογραμμάτια κουάτσα (σειρά του 2013)
Το 2013 κυκλοφόρησαν τα εξής χαρτονομίσματα κουάτσα:

## Παραπομπές


## Αναφορές
# Krause, Chester L. and Clifford Mishler (1991). Standard Catalog of World Coins: 1801-1991, 18th ed., Krause Publications. ISBN 0-87341-150-1. 
# Pick, Albert (1994). Standard Catalog of World Paper Money: General Issues, Colin R. Bruce II and Neil Shafer (editors), 7th ed., Krause Publications. ISBN 0-87341-207-9.

Κατηγορία:Ζάμπια
Κατηγορία:Νομίσματα
Πρόεδρος της Ζάμπιας

Ο **Πρόεδρος της Ζάμπιας** (President of Zambia) είναι ο αρχηγός κράτους και από τις 31 Αυγούστου 1991 ο αρχηγός κυβέρνησης της Ζάμπια. Ο πρώτος που υπηρέτησε ως πρόεδρος της χώρας ήταν ο Κένεθ Καούντα έπειτα από την ανεξαρτησία της χώρας, το 1964.

Το αξίωμα του Πρωθυπουργού καταργήθηκε το 1991, με αποτέλεσμα από τότε να είναι αρχηγός κυβέρνησης ο Πρόεδρος.
 
Ο Πρόεδρος εκλέγεται από το λαό για πενταετή θητεία και ανάμεσα στα άλλα, διορίζει τον αντιπρόεδρο.

Σημερινός πρόεδρος είναι ο Χακαΐντε Χιτσιλέμα.

## Δείτε επίσης
*Κατάλογος προέδρων της Ζάμπιας

## Παραπομπές


Προεδρος
Σημαία της Ζάμπιας

thumb|right|250px|Αναλογίες: 2:3

Η **[[σημαία]] της [[Ζάμπια|Ζάμπιας]]** καθιερώθηκε στις 24 Οκτωβρίου 1964 και ακολούθησαν μικρές αλλαγές σε αυτήν το 1996. Το κόκκινο χρώμα στη σημαία συμβολίζει τον αγώνα για την ελευθερία, το μαύρο συμβολίζει το λαό της Ζάμπια, ενώ το πορτοκαλί τις φυσικές πηγές και τον ορυκτό πλούτο. Ο αετός συμβολίζει την ικανότητα των ανθρώπων να αντεπεξέλθουν στα προβλήματα της χώρας.

Πριν το 1996 το πράσινο στη σημαία ήταν λίγο πιο σκούρο. Επίσης, ο αετός που απεικονίζεται στη σημαία διαφοροποιήθηκε ώστε να μοιάζει στον αετό που εμφανίζεται στο εθνόσημο της χώρας.

Η σημαία σχεδιάστηκε από την Γκαμπριέλ Έλισον, η οποία σχεδίασε και το εθνόσημο της χώρας και αρκετά γραμματόσημα.

## Ιστορικές σημαίες

	

## Πηγές
* Σημαίες του Κόσμου - Ζάμπια.

Ζαμπια
Κατηγορία:Εθνικά σύμβολα της Ζάμπιας
Εθνόσημο της Ζάμπιας

Το **[[εθνόσημο]] της [[Ζάμπια|Ζάμπιας]]** καθιερώθηκε στις 24 Οκτωβρίου 1963, όταν ανακήρυξε η χώρα την ανεξαρτησία της. Αυτό το εθνόσημο προέρχεται από το εθνόσημο της αποικίας της Βόρειας Ροδεσίας, το οποίο χρονολογείται από το 1927. Ο Αετός της Ελευθερίας συμβολίζει την κατάκτηση των ελευθεριών και την ελπίδα του κράτους για το μέλλον.
Ο θυρεός συμβολίζει τους Καταρράκτες της Βικτόριας με το άσπρο νερό να κυλάει πάνω από το μαύρο βράχο. Τo μαύρο αποτελεί επίσης σύμβολο του αφρικανικού πληθυσμού και συνδέεται με τον ποταμό Ζαμβέζη, ο οποίος έδωσε και το όνομά του στη Ζάμπια. 

Το εθνόσημο έχει επίσης εμβλήματα των φυσικών πηγών της χώρας, για τον ορυκτό πλούτο, τη γεωργία και την άγρια πανίδα. Το θυρεό βαστούν ένας άνδρας και μία γυναίκα, τυπικοί αντιπρόσωποι των κατοίκων της χώρας. Το εθνικό σύνθημα της χώρας είναι «One Zambia, One Nation» (*Μία Ζάμπια, Ένα Έθνος*), το οποίο κάνει αναφορά στις ειρηνικές και ενωμένες φυλές.

## Εξωτερικοί σύνδεσμοι
* Εθνόσημο της Ζάμπιας στις "Σημαίες του Κόσμου".

## Παραπομπές


Ζάμπια
Κατηγορία:Εθνικά σύμβολα της Ζάμπιας
Κέσλα ΦΚ

Η **Κέσλα Φούτμπολ Κλούμπου** (αζερ. *Keşlə Futbol Klubu*, γνωστή προηγουμένως ως **Ίντερ Μπακού ΠΙΚ**) είναι αζερικός σύλλογος ποδοσφαίρου, με έδρα το Μπακού. Συμμετέχει στο Πρωτάθλημα ποδοσφαίρου Αζερμπαϊτζάν. Ιδρύθηκε το 2004. Έδρα της ομάδας είναι η Αρένα ΑΣΚ, χωρητικότητας 8152 θέσεων. Έχει κερδίσει 2 φορές το πρωτάθλημα της χώρας.

## Ιστορία

## Τίτλοι
### Εθνικοί
***[[Πρωτάθλημα ποδοσφαίρου Αζερμπαϊτζάν]]
: Πρωταθλήτρια **(2)**: 2007–08, 2009–10

***Κύπελλο Αζερμπαϊτζάν**
: Νικήτρια **(1)**: 2017–18

===Τοπικοί===
***Κύπελλο Κοινοπολιτείας Ανεξάρτητων Κρατών**
: Νικήτρια **(1)''': 2011

## Παραπομπές


## Εξωτερικοί σύνδεσμοι

* Επίσημος ιστότοπος (αρχείο)
* Κέσλα ΦΚ στο AFFA.AZ
* Ίντερ Μπακού στο EUFO.DE 
* Ίντερ Μπακού στο Weltfussball.de
* Ίντερ Μπακού στο Soccerway.com 
* Κέσλα ΦΚ στο Transfermarkt.com

Κατηγορία:Ιδρύσεις ποδοσφαιρικών ομάδων το 2004
Κατηγορία:Ποδοσφαιρικές ομάδες Αζερμπαϊτζάν
Κατηγορία:Κέσλα ΦΚ
Αντιπρόεδρος της Ζάμπιας

Ο **Αντιπρόεδρος της [[Ζάμπια|Ζάμπιας]]** (αγγλικά: Vice President of Zambia) είναι η δεύτερη ανώτερη θέση στην εκτελεστική εξουσία της Δημοκρατίας της Ζάμπιας. Διορίζεται από τον Πρόεδρο. Με βάση το σύνταγμα, όταν ένας εν ενεργεία πρόεδρος πεθαίνει, ο Αντιπρόεδρος γίνεται αυτόματα Πρόεδρος, όμως πρέπει να διεξαχθούν εκλογές σε διάστημα εντός 90 ημερών. Από το 1973 ως το 1991 και από το 2014 ως το 2015 η θέση ήταν κενή.

## Αντιπρόεδροι της Ζάμπιας

## Παραπομπές


*
Πρωθυπουργός της Ζάμπιας

Ο **Πρωθυπουργός της Ζάμπιας** (Prime Minister of Zambia) ήταν ο αρχηγός της κυβέρνησης της Ζάμπιας. Την περίοδο από το 1973 ως το 1975, ο Μάινζα Τσόνα υπήρξε το πρώτο πρόσωπο που ανέλαβε στο αξίωμα μετά την ανεξαρτησία από το Ηνωμένο Βασίλειο (ο Κένεθ Καούντα ήταν ο πρώτος και ο μοναδικός πρωθυπουργός της Βόρειας Ροδεσίας το 1964, προτού γίνει ανεξάρτητη και μετονομαστεί σε Ζάμπια). 

Το αξίωμα καταργήθηκε το 1991 κατά τους τελευταίους μήνες της προεδρικής θητείας του Καούντα. Έκτοτε ο Πρόεδρος της Ζάμπιας επιτελεί καθήκοντα όχι μόνο αρχηγού κράτους αλλά και αρχηγού της κυβέρνησης.

## Πρωθυπουργοί της Ζάμπιας (1964–1991)

## Παραπομπές


## Εξωτερικοί σύνδεσμοι
*World Statesmen - Zambia
Επαρχίες της Ζάμπιας

Η **[[Ζάμπια|Δημοκρατία της Ζάμπιας]]** διαιρείται σε 9 επαρχίες (αγγλικά: provinces, ενικός province) και επιπλέον σε 72 συνοικίες (districts, ενικός district). Οι επαρχίες:

* Ανατολική
* Βόρεια
* Βορειοδυτική
* Δυτική
* Κεντρική
* Κόππερμπελτ
* Λουαπούλα
* Λουσάκα
* Νότια

## Πίνακας

## Χάρτες
left|250px

## Επαρχία Μουτσίνγκα
Η Επαρχία Μουτσίνγκα (Muchunga) ήταν μια επαρχία της Ζάμπιας και χωρίστηκε από τη Βόρεια το 2011.

## Δείτε επίσης

## Παραπομπές
Tigermilk

Το ***Tigermilk*** είναι το ντεμπούτο άλμπουμ των Belle and Sebastian. Αφού κυκλοφόρησε αρχικά σε περιορισμένη διαθεσιμότητα (1.000 αντίτυπα) από την Electric Honey, επανακυκλοφόρησε το 1999 από την Jeepster Records. Την φωτογραφία του εξωφύλλου έχει πάρει ο τραγουδιστής της μπάντας Stuart Murdoch. Στην φωτογραφία εμφανίζεται η Joanne Kenney, το ίδιο μοντέλο το οποίο εμφανίζεται στο εξώφυλλο του "*Dog on Wheels* EP".

Το άλμπουμ έχει πάρει το όνομα του από ένα ορχηστρικό κομμάτι, το οποίο δεν εμφανίζεται στο άλμπουμ. Ωστόσο ερμηνευόταν στις πρώτες περιοδείες του συγκροτήματος. Όλα τα κομμάτια γράφτηκαν από τον Stuart Murdoch μεταξύ του 1993 και του 1996. Αν και εμφανίζεται στο άλμπουμ, ο τρομπετίστας Mick Cooke δεν αναφέρεται ακόμα σαν επίσημο μέλος της μπάντας.

Το Pitchfork Media συμπεριλαμβάνει το "The State I Am In" στο #17 της λίστας "Top 200 Tracks of the 1990s (Τα 200 Καλύτερα Κομμάτια της Δεκαετίας του '90)".Το κομμάτι "I Don't Love Anyone" εμφανίζεται στην ταινία "*[[Ο διάβολος φοράει Prada]]*" (2006) και στους τίτλους τέλους του πέμπτου επεισοδίου των "*Girls*", "Hard Being Easy".

## Κομμάτια

## Συντελεστές
* Stuart Murdoch – φωνή
* Stuart David – μπάσο
* Isobel Campbell – τσέλο
* Chris Geddes – πλήκτρα, πιάνο
* Richard Colburn – ντραμς
* Stevie Jackson – κιθάρα
* Mick Cooke – τρομπέτα
* Joe Togher – βιολί

## Παραπομπές


Κατηγορία:Άλμπουμ του 1996
Υποσμηναγός

Ο **Υποσμηναγός** (Υπσγος) είναι Αξιωματικός (OF-1) της Ελληνικής Πολεμικής Αεροπορίας, ανώτερος του *ανθυποσμηναγού* και κατώτερος του *σμηναγού*. Οι αντίστοιχοι βαθμοί στον Ελληνικό Στρατό Ξηράς είναι ο Υπολοχαγός και στο Ελληνικό Πολεμικό Ναυτικό - Λιμενικό Σώμα ο ,Ανθυποπλοίαρχος.

## Ετυμολογία
Η λέξη Υποσμηναγός προέρχεται από το υπό + σμήνος + άγω (οδηγώ μετά από το δικαίωμα που μου δίνει ένα άτομο).

## Διοίκηση Σμήνους
Κατά κανόνα, Υποσμηναγός είναι ο υπαρχηγός του Σμήνους, γεγονός που υποδηλώνεται και από τη σύνθεση της λέξης.

## Άλλες χώρες
Στην Πολεμική Αεροπορία αγγλόφωνων χωρών, ο αντίστοιχος βαθμός στις μεν Μεγάλη Βρεταννία, στην Αυστραλία και Νέα Ζηλανδία αποδίδεται με τον όρο **Flying officer**, ενώ στις ΗΠΑ,  είναι όπως ο Υπολοχαγός του Στρατού Ξηράς και καλείται **First Lieutenant**. 
Στον Καναδά και στην Ιρλανδία καλείται **Lieutenant**, (χωρίς το First)  όπως ο Υπολοχαγός. 
Στις γαλλόφωνες χώρες  αποδίδεται με τον όρο **Lieutenant**  δηλ. όπως και ο Υπολοχαγός του Στρατού Ξηράς.

## Διακριτικό
Το διακριτικό του Υποσμηναγού στην Ελληνική Πολεμική Αεροπορία είναι δύο γαλάζιες λωρίδες (δύο φαρδιές) που πλαισιώνονται από μαύρες γραμμές και ένας ρόμβος που αποφύεται από την ανώτερη λωρίδα.


Hellenic Air Force OF-1A.svg|Το διακριτικό του Υποσμηναγού στην Ελληνική Πολεμική Αεροπορία.
US Air Force O2 shoulderboard.svg|Το διακριτικό του Υποσμηναγού στις Ηνωμένες Πολιτείες.


## Δείτε επίσης
* Υπολοχαγός

## Εξωτερικοί σύνδεσμοι

* Λεξιλογική προέλευση των βαθμών των Ενόπλων Δυνάμεων

Κατηγορία:Στρατιωτικοί βαθμοί